Source: http://www.vsm.sk/svk/o-skole/vedenie-organy-skoly/rektor/
Timestamp: 2018-07-22 18:36:44+00:00
Document Index: 5009528

Matched Legal Cases: ['§ 47', '§ 10', '§ 12', '§ 30', '§ 12', '§ 59']

Rektorka VŠM - Vysoká škola manažmentu
Rektorkou Vysokej školy manažmentu je prof. Ing. Edita Hekelová, PhD., ktorá bola Správnou radou VŠM poverená výkonom tejto funkcie od 15. januára 2014 a vymenovaná bola do tejto funkcie prezidentom Slovenskej republiky dňa 26. mája 2014 na prvé funkčné obdobie štyroch rokov.
Práva a povinnosti rektora vysokej školy v zmysle zákona
V súlade so zákonom č. 131/2002 Z.z. o vysokých školách a o zmene a doplnení niektorých zákonov, § 47c:
(3) Na rektora súkromnej vysokej školy sa vzťahujú ustanovenia § 10 ods. 7 až 10, t.j.:
(7) Rektor udeľuje na základe rozhodnutia vedeckej rady podľa § 12 ods. 1 písm. f) alebo podľa § 30 ods. 1 písm. f) vedecko-pedagogický titul alebo umelecko-pedagogický titul „docent“.
(8) Rektor predkladá ministrovi návrhy na vymenovanie profesorov prezidentom schválené vo vedeckej rade verejnej vysokej školy [§ 12 ods. 1 písm. g)].
(9) Rektor poveruje do zvolenia nového dekana výkonom funkcie dekana osobu na návrh akademického senátu fakulty.
(10) Rektora zastupujú prorektori v rozsahu určenom rektorom. Prorektorov vymenúva a odvoláva po schválení akademickým senátom verejnej vysokej školy rektor. Funkčné obdobie prorektorov je štvorročné. Na tej istej j vysokej škole môže tá istá osoba vykonávať funkciu prorektora vysokej školy najviac dve po sebe nasledujúce funkčné obdobia.
Práva a povinnosti rektora Vysokej školy manažmentu podľa Štatútu VŠM
1. Rektor je predstaviteľom akademickej obce školy. Rektor za svoju činnosť zodpovedá akademickému senátu. Vo veciach akademického chodu a riadenia školy však zodpovedá správnej rade školy.
2. Rektora zastupuje v jeho neprítomnosti v neodkladných veciach prorektor.
3. Škola má najviac troch prorektorov. Po prerokovaní v správnej rade rektor určí úseky, v ktorých ho jednotliví prorektori zastupujú.
4. Rektor rozhoduje najmä o:
a) prijatí uchádzača o štúdium na škole,
b) prerušení štúdia študenta školy a o žiadosti študenta inej vysokej školy o zápis na štúdium na VŠM podľa § 59 ods. 5 zákona,
c) zriadení, zmene názvu, zlúčení, splynutí, rozdelení alebo zrušení katedier, a to na návrh rady a po vyjadrení akademického senátu,
d) o uložení disciplinárnych opatrení podľa disciplinárneho poriadku pre študentov VŠM,
e) o udelení štipendií.
5. Rektor presadzuje záujmy akademickej obce v štatutárnom orgáne VŠM a podieľa sa na príprave vnútorných predpisov VŠM a na dlhodobom zámere VŠM.
6. Rektor po prerokovaní v akademickom senáte predkladá vedeckej rade na schválenie návrh študijného programu.
7. Rektor predkladá akademickému senátu na schválenie návrh na vymenovanie a odvolanie členov vedeckej rady školy.
8. Rektor udeľuje na základe rozhodnutia vedeckej rady VŠM vedecko-pedagogický titul „docent“ a predkladá ministrovi návrhy na vymenovanie profesorov prezidentom SR, schválené vo vedeckej rade VŠM.
9. Rektor riadi proces výberu a prijímania akademických zamestnancov školy.
10. Správna rada môže svojím rozhodnutím preniesť na rektora i ďalšie kompetencie.
1. Rektora vymenúva a odvoláva prezident SR na základe návrhu ministra. Ministrovi návrh na vymenovanie alebo odvolanie rektora predkladá správna rada na základe návrhu akademického senátu (viď článok 6 odsek 4. a článok 11. ods. 1. písm. d) vyššie).
2. Akademický senát navrhuje správnej rade kandidáta na rektora na základe volieb kandidáta na rektora. Právo navrhovať kandidátov do volieb kandidáta na rektora majú členovia akademickej obce. Návrh na kandidáta na rektora musí byť podporený aspoň piatimi členmi akademickej obce, aby sa o ňom mohlo vo voľbách hlasovať. Termíny predkladania návrhov na kandidáta na funkciu rektora určí akademický senát. Katedry sa môžu uzniesť na odporúčaní kandidáta na funkciu rektora za prítomnosti nadpolovičnej väčšiny svojich členov. Tieto odporúčania môžu členom akademickej obce pomôcť pri podávaní, resp. podporovaní návrhov kandidátov do volieb kandidáta na rektora. Osoba, ktorá vo voľbách kandidáta na rektora získa najviac hlasov, bude akademickým senátom navrhnutá správnej rade ako kandidát na rektora.
3. Akademický senát môže prijať návrh na odvolanie rektora z funkcie a predložiť ho správnej rade. Návrh na odvolanie rektora z funkcie môže dať akademickému senátu ktorýkoľvek člen rady.
4. Prorektorov vymenúva a odvoláva rektor po vyjadrení akademického senátu. Funkčné obdobie prorektorov je štvorročné. Na škole môže tá istá osoba vykonávať funkciu prorektora najviac dve po sebe nasledujúce funkčné obdobia.
5. Po odvolaní rektora alebo po predčasnom skončení výkonu jeho funkcie z iných dôvodov vykonáva do vymenovania nového rektora funkciu rektora VŠM osoba poverená správnou radou na návrh akademického senátu.
Denisa Hackett, PhD., MBA
prorektorka pre pedagogické záležitosti